GUVERNUL ROMÂNIEI

# HOTĂRÂRE

**privind actualizarea datelor de identificare a unor imobile aparținând domeniului public al statului, transmiterea acestora din administrarea Ministerului Justiţiei, pentru Administraţia Naţională a Penitenciarelor, în administrarea Penitenciarului Focşani, precum şi pentru achiziția unui studiu de fezabilitate destinat construirii unui penitenciar în comuna Unguriu, judeţul Buzău**

În temeiul art. 108 din Constituţia României, republicată, al art. 20 din Legea nr. 213/1998 privind bunurile proprietate publică, cu modificările şi completările ulterioare, al art. 867 alin. (1din Legea nr. 287/2009 privind Codul civil, republicată, cu modificările ulterioare, precum și al art. 43 alin. (7) din Legea nr. 500/2002 privind finanțele publice, cu modificările și completările ulterioare,

**Guvernul României** adoptă prezenta hotărâre.

Art. 1 - Se aprobă actualizarea datelor de identificare a imobilelor aparținând domeniului public al statului, înregistrate la pozițiile cu nr. MFP 106972 – Imobil 5075 şi, respectiv MFP 107051 – Imobil 1242, aflate în administrarea Ministerului Justiţiei, pentru Administraţia Naţională a Penitenciarelor, având datele de identificare prevăzute în Anexa nr. 1.

Art. 2 - Se aprobă transmiterea imobilelor prevăzute la art. 1 din administrarea Ministerului Justiţiei, pentru Administraţia Naţională a Penitenciarelor, în administrarea Penitenciarului Focşani, conform Anexei nr. 2

Art. 3 - După preluare, imobilele transmise potrivit art. 2 se utilizează în vederea transformării acestora în spatii de cazare pentru persoanele private de libertate.

Art. 4 **-** Se autorizează Ministerul Justiției, prin Administrația Națională a Penitenciarelor - Penitenciarul Focşani, să efectueze cheltuieli pentru achiziţia unui studiu de fezabilitate destinat construirii unui penitenciar în comuna Unguriu, judeţul Buzău .

Art. 5 - După predarea – preluarea imobilelor prevăzute la art. 1, Administraţia Naţională a Penitenciarelor şi Penitenciarul Focșani îşi vor actualiza în mod corespunzător datele din evidențele cantitativ-valorice şi de cadastru şi, împreună cu Ministerul Finanțelor Publice, vor opera modificările corespunzătoare în anexele proprii la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului.

Art. 6 - Anexele nr. 1 şi 2 fac parte integrantă din prezenta hotărâre.

**PRIM – MINISTRU**

**Vasilica - Viorica DĂNCILĂ**